**JUDEȚUL MUREȘ** (nu produce efecte juridice)\*

**MUNICIPIUL TÂRGU MUREȘ Inițiator**

**Administrația Domeniului Public PRIMAR,**

Serviciul Juridic și Avize**Soós Zoltán**

**Nr. 11150/2221/21.02.2024**

**REFERAT DE APROBARE**

**privind scoaterea din gestiunea Companiei Aquaserv S.A. și restituirea în gestiunea Municipiului Târgu Mureș a podului pietonal care leagă cartierul Unirii și Aleea Carpați**

Prin intermediul adresei cu nr. 201.805/I/C/16/06.02.2024, înregistrată la S.P.A.D.P. sub nr. 7817/1430/08.02.2024, Compania Aquaserv S.A. propune restituirea unui pod pietonal aflat în gestiunea acesteia către municipalitate, întrucât acesta nu face parte din infrastructura/sistemul de apă, ci doar conducta de alimentare de apă, care se află la o poziție distinctă pe lista bunurilor (*poziția 641, număr de inventar 24158*). Podul pietonal care constituie obiectul proiectului de hotărâre face legătura între cartierul Unirii și Aleea Carpați, având în evidențe poziția 640 și numărul de inventar 24157.

Urmare a solicitării Companiei Aquaserv S.A., în calitate de operator delegat, coroborată cu prevederile art. 129, alin. 7, lit. m) și n) din Codul Administrativ, care conferă consiliilor locale atribuții privind asigurarea cadrului necesar pentru furnizarea serviciilor publice de interes local, care include serviciile comunitare de utillități publice, precum și podurile și drumurile publice de pe raza unității administrativ-teritoriale, propunem adoptarea proiectului de hotărâre alăturat.

Totodată, în vederea îndeplinirii operațiunii de transfer a gestiunii, va fi necesară modificarea, prin act adițional, aContractului de delegare a gestiunii serviciilor publice de alimentare cu apă şi de canalizareînregistrat la Asociația de Dezvoltare Intercomunitară Aqua Invest Mureș sub numărul 22/05.03.2010 și sub numărul 202662/05.03.2010 la S.C. Compania Aquaserv S.A.

*Luând în considerare cele mai sus menționate, supunem aprobării Consiliului Local al Municipiului Târgu Mureș proiectul de hotărâre alăturat.*

**Aviz favorabil al**

**Administrației Domeniului Public**

**Ing. Florian Moldovan**

**Șef Serviciu Juridic și Avize A.D.P.,**

**C.j. Codarcea Roxana**

*Întocmit,*

*C.j. Făgărășan Tudor*

**\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ***

**R O M Â N I A**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind scoaterea din gestiunea Companiei Aquaserv S.A. și restituirea în gestiunea Municipiului Târgu Mureș a podului pietonal care leagă cartierul Unirii și Aleea Carpați**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. 11150/2221/21.02.2024 inițiat de Serviciul Public Administrația Domeniului Public *privind scoaterea din gestiunea Companiei Aquaserv S.A. și restituirea în gestiunea Municipiului Târgu Mureș a podului pietonal care leagă cartierul Unirii și Aleea Carpați*;
* Raportul de specialitate nr. .................... al Direcției juridice, contencios administrativ și administrație publică locală;
* Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 10 și art. 12, alin. (1), lit. e) a [Legii serviciului de alimentare cu apă și de canalizare nr. 241/2006](http://legislatie.just.ro/Public/DetaliiDocumentAfis/171174) republicată, cu modificările și completările ulterioare;
* Art. 8, alin. (1) și alin. (3) lit. d) ale Legii serviciilor comunitare de utilități publice nr. 51/2006, republicată, cu modificările și completările ulterioare;

**În temeiul prevederilor** art. 129, alin. (1), alin. (2), lit. d), alin. (7), lit. m) și n), art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.**

(1) Se aprobă scoaterea din gestiunea Companiei Aquaserv S.A. și restituirea în gestiunea Municipiului Târgu Mureș a podului pietonal care leagă cartierul Unirii și Aleea Carpați.

(2) Mijlocul fix face parte din domeniul public al Municipiului Târgu Mureș și este identificat cu nr. de inventar 24157, având valoarea de inventar 363.456,09 lei.

**Art. 2.** Se aprobă modificarea, prin act adițional, a Contractului de delegare a gestiunii serviciilor publice de alimentare cu apă şi de canalizare înregistrat la Asociația de Dezvoltare Intercomunitară Aqua Invest Mureș sub numărul 22/05.03.2010 și sub numărul 202662/05.03.2010 la S.C. Compania Aquaserv S.A., în sensul scoaterii poziției 640 din Anexa listei bunurilor predate în gestiune.

**Art. 3.** Preluarea mijloacelor fixe prezentate în Anexa I se va executa de către comisia instituită prin Dispoziţia Primarului nr. 52 din 16 ianuarie 2024.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Serviciului Public Administrația Domeniului Public;
* Compania Aquaserv SA.

**Viză de legalitate**

**Secretar General al Municipiului Târgu Mureș,**

**Bordi Kinga**

***\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ***